Katlakalns (Ķekavas pagasts)

Katlakalns ir ciems Ķekavas novada Ķekavas pagastā. Izvietojies tā ziemeļu daļā starp autoceļu A7, P137, Sauso Daugavu un Daugavu 7 km no novada centra Ķekavas un 12 km no Rīgas centra. Ciems izveidots, apvienojot trīs senākas apdzīvotas vietas — Pļavniekkalnu, Ģipšustūri un Ziedoni, ar jaunajām individuālās apbūves teritorijām Akmeņsalā.

Iedzīvotāji
 Iedzīvotāju skaita izmaiņas 
Esošajās robežās, pēc CSP datiem.OSP

 Pļavniekkalns 
Nosaukums radies no 5-6 m augsta uzkalna, kas saimnieciskām vajadzībām lielā mērā norakts 20. gadsimta sākumā.Velta Strazdiņa. "Ķekava. Laiki un likteņi", 2001., Elpa, Rīga, ISBN 9984-543-89-7. 77.-78. lpp. Kalna atliekas, jau ar Sauliešu kalna vārdu, arheoloģiski pētītas 1971. gadā, atrasti 1. gadu tūkstoša p.m.ē. priekšmeti. 18. gadsimta kartēs saukts arī par Skultes kalnu.

Pļavniekkalns izveidojies kā Pierīgas individuālās apbūves rajons pie bijušās Katlakalna pagasta (Katlekaln) valdes. Pļavniekkalnā atrodas Pļavniekkalna sākumskola, Katlakalna tautas nams, veikals, bibliotēka un bērnudārzs "Bitīte". Līdz 2021. gadam Pļavniekkalnā atradās pasta nodaļa.Latvijas pasts. No 2021. gada 22. decembra Katlakalna pasta nodaļas funkcijas klientu apkalpošanā pārņems Titurgas pasta nodaļa Pļavniekkalnā arī notiek Ķekavas novada pašvaldības rīkotie pasākumi. Tur arī atrodas atpūtas vieta pie Daugavas "Nēģīši". Katru darba dienu no pieturas pie Pļavniekkalna sākumskolas attiet A/S "Rīgas taksometru parks" maršruta taksometrs "Rīga — Pļavniekkalns", bet katru dienu 4—8 reizes pa Pļavniekkalna ielu, kura ir galvenā iela Katlakalna ciema Pļavniekkalna daļā, kursē šīs pašas kompānijas maršruta taksometrs "Rīga—Pļavniekkalns—Ķekava".

 Ģipšustūris 
Ģipšustūris (Kaļķu fabrika) veidojies kā strādnieku ciems pie kaļķa ieguves karjera. Līdz turienei kursē arī A/S "Rīgas satiksme" 26.autobuss — "Abrenes iela — Katlakalns".

 Ziedonis 
Ziedonis veidojies kā vasarnīcu kolonija jeb kooperatīvā dārzkopības sabiedrība (kooperatīvs); tur atrodas Katlakalna kapi un Katlakalna luterāņu baznīca, kā arī aizsargājams dendroloģiskais stādījums — "Katlakalna priedes".

Ziedoni ar Rīgu savieno "Rīgas satiksme" 12.autobuss, te atrodas galapunkts. Autobuss kursē no Abrenes ielas Rīgā.

 Arhitektūras pieminekļi 
 Katlakalna evaņģēliski luteriskā baznīca (celta 1794. g.).

 Atsauces 

Kategorija:Latvijas lielciemi